Phylloscopus collybita

A mosqueta Rafel Vidaller Tricas: Libro de As Matas y Os Animals; Dizionario aragonés d'espezies animals y bechetals,Ed. Val d'Onsera, 2004, ISBN 978-84-8986-235-7, p.129 u embustero ( (Vieillot, 1817)  Vieillot, Louis Jean Pierre (1817): Nouveau Dictionnaire d'Histoire Naturelle nouvelle édition, 11, 235.) ye una especie d'au d'a orden d'os Passeriformes y familia Phylloscopidae que se reproduz en selvas ubiertas en Europa y lo Palearctico.

Ye una au migratoria que pasa d'hibierno en o sud y ueste d'Europa, o sud d'Asia y o norte d'Africa.

A fembra construye un niedo abovidau en o solero u amán d'él, y asume a mayor parti d'a responsabilidat de criar y alimentar a los pollets, mientres que lo masclo participa mica en l'anidación, pero desfiende lo suyo territorio d'os rivals y ataca a los depredadors potencials.

Ye una au insectivora que se mueve inquieta a traviés d'a follarasca. S'ha rechistrau que captura insectos, sobretot moscas, de mas de 50 familias, de conchunta con atros invertebraus de chicota y meyana grandaria. Prendrá os uegos y as tenyas de paixarelas y palometas. S'ha estimau que la mosqueta requiere arredol d'un tercio d'o suyo peso en insectos diariament, y s'alimenta cuasi de contino d'agüerro pa encaramullar graixa extra como combustible pa lo largo vuelo migratorio.

Ista chicota au ye sucheta a la depredación de mamifers, como mixins y mustelidos, y aus, particularment falcons d'o chenero Accipiter.

 Subspecies 
P. c. collybita.
P. c. abietinus.
P. (c.) tristis.

 Referencias 

 Vinclos externos 

Categoría:Phylloscopus
Categoría:Aus presents en Aragón
Categoría:Fauna d'Europa
Categoría:Fauna d'Asia
Categoría:Fauna d'Africa
Categoría:Taxons nombraus por Louis Pierre Vieillot